b'\n_START_ARTICLE_\nElsa Tilkanen\n_START_PARAGRAPH_\nElsa Vilhelmiina Tilkanen (o.s. Saarelainen, 26. syyskuuta 1896 P\xc3\xb6yty\xc3\xa4 \xe2\x80\x93 5. joulukuuta 2006 P\xc3\xb6yty\xc3\xa4) oli ennen kuolemaansa Suomen vanhin elossa oleva asukas. H\xc3\xa4n on Suomen historian kuudenneksi vanhimmaksi el\xc3\xa4nyt ihminen, jonka ik\xc3\xa4 on varmuudella todistettavissa. P\xc3\xb6yty\xc3\xa4ll\xc3\xa4, ennen kuntien yhdistymist\xc3\xa4 Karinaisissa, asuneesta 110-vuotiaasta Tilkasesta tuli Suomen vanhin asukas, kun sill\xc3\xa4 hetkell\xc3\xa4 vanhin, ahvenanmaalainen Anna Hagman kuoli 110 vuoden ik\xc3\xa4isen\xc3\xa4 huhtikuussa 2006. _NEWLINE_Tilkanen kuoli 110-vuotiaana 5. joulukuuta 2006. H\xc3\xa4nen kuoltuaan Suomen vanhimman asukkaan tittelin sai Aarne Arvonen (1897\xe2\x80\x932009).'